wickkiey/tamil-wikipedia-chunked huggingface dataset:
# மங்களூர் (மக்களவை தொகுதி)

**மங்களூர் மக்களவைத் தொகுதி** (*Mangalore Lok Sabha constituency*) தென்னிந்தியாவில் உள்ள கர்நாடக மாநிலத்தில் உள்ள மக்களவைத் தொகுதிகளில் ஒன்றாகும். 2002 ஆம் ஆண்டு அமைக்கப்பட்ட தொகுதிச் சீரமைப்பு ஆணையத்தின் பரிந்துரைகளின் அடிப்படையில், 2008 ஆம் ஆண்டு நாடாளுமன்றத் தொகுதிகளின் எல்லை நிர்ணயம் அமல்படுத்தப்பட்டதன் மூலம், இந்தத் தொகுதி இல்லாமல் போனது.
# மங்களூர் (மக்களவை தொகுதி)

## சட்டமன்றத் தொகுதிகள்

எல்லை நிர்ணயத்திற்குப் பிறகு (2008), மங்களூர் மக்களவைத் தொகுதிக்கு பதிலாக தட்சிண கன்னடா மக்களவைத் தொகுதி அமைக்கப்பட்டது. 2019 ஆம் ஆண்டு நிலவரப்படி தட்சிண கன்னட மக்களவைத் தொகுதி பின்வரும் சட்டமன்றப் பிரிவுகளைக் கொண்டுள்ளது.  
1. மங்களூர் வடக்கு
1. மங்களூர் தெற்கு
1. மங்களூர் (உள்ளல்)
1. சுல்லியா
1. புத்தூர்
1. பண்ட்வால்
1. முடபித்ரே
1. பெல்தங்கடி
# மங்களூர் (மக்களவை தொகுதி)

## 1980

மங்களூர் மக்களவைத் தொகுதி, சென்னை மாநிலத்தின் தெற்கு கனரா (தெற்கு) மக்களவைத் தொகுதியின் ஒரு பகுதியாக இருந்தது. தென் கன்னட மாவட்டம் (தற்போதைய கர்நாடகாவின் தெற்கு கன்னட மாவட்டம் மற்றும் கேரளாவின் காசர்கோடு, காஞ்ஞங்காடு வட்டங்கள் ஆகியவற்றை உள்ளடக்கியது) 1951 இல் அந்த இருக்கை நடைமுறைக்கு வந்தது. 1956இல் மாநில மறுசீரமைப்புச் சட்டம் அமலாக்கத்துடன், தொகுதி இல்லாமல் போனது.
# மங்களூர் (மக்களவை தொகுதி)

## நாடாளுமன்ற உறுப்பினர்கள்

- 1957: கே. ஆர். அச்சர் , இந்திய தேசிய காங்கிரசு
- 1962: அத்துர்சங்கர் ஆல்வா, இந்திய தேசிய காங்கிரசு
- 1967: சேப்புதிரா முத்தன்னா பூனாச்சா, இந்திய தேசிய காங்கிரசு
- 1971: கே. கே. ஷெட்டி, இந்திய தேசிய காங்கிரசு
- 1977: ஜனார்த்தன பூஜாரி,இந்திய தேசிய காங்கிரசு
- 1980: ஜனார்த்தன பூஜாரி, இந்திய தேசிய காங்கிரசு (இந்திரா)]]
- 1984: ஜனார்த்தன பூஜாரி, இந்திய தேசிய காங்கிரசு
- 1989:ஜனார்த்தன பூஜாரி, இந்திய தேசிய காங்கிரசு
- 1991: வெண்ணூர் தனஞ்சயகுமார், பாரதிய ஜனதா கட்சி
- 1996: வெண்ணூர் தனஞ்சய குமார், பாரதிய ஜனதா கட்சி
- 1998: வெண்ணூர் தனஞ்சய குமார், பாரதிய ஜனதா கட்சி
- 1999: வெண்ணூர் தனஞ்சய குமார், பாரதிய ஜனதா கட்சி
- 2004: தேவராகுண்டா சதானந்த கவுடா, பாரதிய ஜனதா கட்சி
# சி. கே. தப்தரி

**சந்தர் கிசன் தப்தரி** (*Chander Kishan Daphtary*) (1893 - பிப்ரவரி 1983) ஒரு இந்திய வழக்கறிஞராகவும், 1950 முதல் 1963 வரை இந்திய அரசுத் தலைமை வழக்குரைஞராகவும் இருந்தார். 1963 முதல் 1968 வரை இந்தியாவின் சட்டத்துறையின் தலைவராகவும் பணிபுாிந்தாா். இவர் இந்தியாவின் வழக்கறிஞர் சங்கத் தலைவராகவும் இருந்தார். 1972-ஆம் ஆண்டு முதல் 1978 வரை இவர் இந்திய நாடாளுமன்றத்தின் மாநிலங்களவைக்கு உறுப்பினராக நியமிக்கப்பட்டார். 1967-ஆம் ஆண்டில் இவருக்கு பத்ம விபூசண் விருது வழங்கப்பட்டது.
# எல். என். சின்கா

**லால் நாராயண் சின்கா** என்பவர் இந்தியாவின் இந்திய அரசுத் தலைமை வழக்குரைஞராக 9 ஆகஸ்ட் 1979 முதல் 8 ஆகஸ்ட் 1983 வரை இருந்தார். மேலும் இவர் இந்தியாவின் சொலிசிட்டர் ஜெனரலாக 19 சூலை 1972 முதல் 5 ஏப்ரல் 1977 வரை பணியாற்றினார். இவர் பாட்னா பல்கலைக்கழகத்தின், பாட்னா சட்டக் கல்லூரியில் படித்தவர்.
# எல். என். சின்கா

## வாழ்க்கையும்குடும்பமும்

இவரது மகன் லலித் மோகன் ஷர்மா இந்தியத் தலைமை நீதிபதியாக இருந்தார்.இந்தியாவின் சொலிசிட்டர் ஜெனரலாக ஆகுவதற்கு முன்னர் பீகாரில் வழக்கறிஞர் ஜெனரலாக பல ஆண்டுகளாக இருந்தார்.
# ஒளி கசியும் வெண் கனிமப் படிகங்கள்

**இருமடிவுக் கனிமம்** *(pericline)* என்பது குவிவான, குழிவான இரட்டை மடிப்புகளை கொண்ட படிகம் ஆகும். இவை ஆபைட் போன்ற நீட்சியுற்ற, முப்பட்டகத் தன்மை கொண்ட படிகங்களாக அமைகின்றன.  
இருமடிவு கனிமம் இரட்டைப்படிகமுறலால் உருவாகிறது. இது குறுணைக்கல்லில் காணப்படும். இது நுண்ணிலை இரட்டை அடுக்குகளை இணையாகக் கொண்ட இரட்டைப்படிகக் கட்டமைப்பைக் கொண்டுள்ளது. இது உயர்வெப்பநிலை, தாழ்வெப்ப நிலை வடிவங்களுக்கிடையில் ஏற்படும் உருமாற்றத்தின் விளைவாக இரட்டைப்படிகமுறலால் ஏற்படுகிறது.
# கோவிந்த சுவாமிநாதன்

**கோவிந்த சுவாமிநாதன் **(அக்டோபர் 9, 1909 - செப்டம்பர் 30, 2003) என்பவர் ஒரு இந்திய வழக்கறிஞர் ஆவார். இவர் 1969 முதல் 1976 வரை தமிழக அரசு தலைமை வழக்கறிஞராக பணியாற்றினார். மேலும் இவர் சென்னை பார் அசோசியேஷன் தலைவராகவும் பணியாற்றினார்.
# கோவிந்த சுவாமிநாதன்

## இளமைவாழ்க்கையும்கல்வியும்

கோவிந்த் 1909 ஆம் ஆண்டு அக்டோபர் 9 அன்று வழக்கறிஞா் சுப்பராம சுவாமிநாதன் மற்றும் அம்மு சுவாமிநாதன் இணையருக்கு மகனாகப் பிறந்தார். மூன்று பிள்ளைகளில் இவர் முதலாவா் ஆவார். மற்ற இவரது உடன்பிறப்புகள்இலட்சுமி சாகல் (1914-2012) மற்றும் மிருணாளினி சாராபாய் (1918-2016) ஆகியோா் ஆவா். இவர் சென்னையில் கல்வி படிப்பை படித்தாா். மேலும் உயா் கல்வியான பாாிஸ்டா் படிப்பை  1935 இல்ஆக்ஸ்போர்டியிலும் பயின்றாா்.
# கோவிந்த சுவாமிநாதன்

## தொழில்

கோவிந்த் சென்னை உயர்நீதி மன்றத்தில் அரசு வழக்கறிஞராக பணிப்புாிந்தாா். பின்னர் இந்தியாவின் அரசியலுக்கான நிலை கவுன்சிலாகவும் பயிற்சி பெற்றார். அரசு வழக்கறிஞராக பணியாற்றியபோது இவருது முக்கிய வழக்குகளில் ஒன்றாக லட்சுமிகாந்தன் கொலை வழக்கு திகழ்ந்தது.  
1969 ஆம் ஆண்டு கோவிந்த், திராவிட முன்னேற்ற கழகத்தின் தலைமையிலான ஆட்சியில்தமிழ்நாட்டின் அரசு தலைமை வழக்கறிஞராக நியமிக்கப்பட்டார். இந்த பதவியில் 1976 வரை பணியாற்றினார். கோவிந்த் 1997 வரையில் அதாவது87 வயதாகும் வரை வழக்கறிஞராக தீவிரமாகப் பணியாற்றி வந்தாா்.
# லட்விக் கார்ட்

** உலூத்விக் கோர்ட்டு** *(Ludwig Kort)* (1888 – 1958) ) ஒரு செருமானியப் பாய்ம இயங்கியலாளர். இவர் கோர்ட்டு நுனிக்குழல் அமைந்த தூம்புள்ள முற்செலுத்து எந்திரத்தை வடிவமைத்தார். குழாயின்(தூம்பு) அரிப்பைக் குறைக்க இவர் அறிமுகப்படுத்திய சிறுநுனிக்குழல், அதன் வழியாக செலுத்தியின் சுழிப்புப் பாய்வை அனுப்பும்போது உந்தலையும் கூட கூட்டுவதைக் கண்டறிந்தார் thrust. இவர் இதற்கான ஐக்கிய அமெரிக்கபதிவுரிமத்துக்கு விண்ணப்பித்து 1936 இல் பெற்றுள்ளார். இவரது ஆராய்ச்சி, குழலமைந்த முற்செலுத்திகளின் செயல்திறம் பேரளவில் குழல் வெட்டுமுகத்தையும் தடிப்பையும் பொறுத்தமைதலைக் கண்டறிந்தது.
# ஏரகரம்

**ஏரகரம் (Eraharam)** கிராமம் , கும்பகோணம் வட்டம், தஞ்சாவூர் மாவட்டம், தமிழ்நாடுமாநிலம், இந்தியாவில் அமைந்துள்ளது.
# ஏரகரம்

## மக்கள்தொகை

2001 மக்கள் தொகை கணக்கெடுப்பின்படி, ஏரகரம் கிராமத்தின் மொத்த மக்கள்எண்ணிக்கை 1930 பேர் ஆவர். இதில் 924 பேர் ஆண்களும் , 1006 பேர் பெண்களும் அடங்குவர். இக்கிராமத்தின் பாலின விகிதம் 1.089 ஆகவும், எழுத்தறிவு 70.16% ஆகவும் உள்ளது.
# நெய்க் கொட்டை

**நெய்க்கொட்டை** (தாவரப் பெயர் ஹார்புல்லியா ஆர்போரியா). (*Harpullia arborea*) சபிண்டேசி குடும்பத்தைச் சேர்ந்த பூக்கும் தாவர இனமான இது இந்தியாவில் இது இந்தியத் துணைக்கண்டம், இலங்கை முழுவதும் தென்கிழக்காசியா மற்றும் மலேசியா முதல் ஆத்திரேலியாவின் குயின்ஸ்லாந்து மற்றும் மேற்கே அமைதிப் பெருங்கடல் வரை உள்ளது. இது ஆத்திரேலியாவில் *குக்டவுன் துலிப்வுட்* என்று பொதுவாக அறியப்படுகிறது. இது 1 கி.மீ உயரம் வரை உள்ள இடங்களில் வளர்கிறது. இது அழகுக்காக வளர்க்கப்படும் மரம். இதன் அடிமரம் சீராக இருக்கும். பட்டை இளம் பழுப்பு நிறமாக இருக்கும். இதன் இலை மாற்று அடுக்கில் 3-4 இரட்டை சிறகு கூட்டிலையாக இருக்கும். இது 6 முதல் 10 ஓலைகளைக் கொண்டிருக்கும்.
# நெய்க் கொட்டை

## அல்லி இதழ்கள்

4-5 வழக்கமான கால்களுடன் குறுகி நீள்வட்டமாகவும் செதில்களற்றும் இருக்கும். வட்டத்தட்டு தெளிவற்றது.
# நெய்க் கொட்டை

## மகரந்தத் தாள்கள்

5-8 வட்டத்தட்டின் உள்புறத்தில் செருகியிருக்கும். மகரந்தக்கம்பி மேன்மையாய் இருக்கும். மகரந்தப்பை நீள்சதுரமாயிருக்கும். சுலகமுடி மெலிந்து, ஏறக்குறைய திருகியிருக்கும். ஓவ்வொரு சூலக அறையும் இரண்டு சூல்களைக் கொண்டிருக்கும்.
# நெய்க் கொட்டை

## கனி

கனி இரண்டு தடுக்கிதழ்களுடன் பழுப்பு அரஞ்சு நிறம் கொண்டது.
# நெய்க் கொட்டை

## பயன்கள்

காய்கள் சோப்பு போன்ற நுரை தரும். இவ்விதையில் இருந்து பெறப்படும் எண்ணெய் வாத வலிக்குத் தடவலாம்.
# வேளூர் (தஞ்சாவூர்)

**வேளூர் (Velur)**என்பது இந்தியாவில்தமிழ்நாடுமாநிலம், தஞ்சாவூர் மாவட்டம், திருவிடைமருதூர்வட்டத்தில் அமைந்துள்ள சிற்றூர் ஆகும். கிராமத்தின் பரப்பளவு 340.49 எக்டேர்களாகும்.இதனை முள்ளூக்குடி வேளூர் என்று அழைப்பார்கள்..
# வேளூர் (தஞ்சாவூர்)

## மக்கள்தொகை

2011ஆம் ஆண்டு மக்கள் தொகை கணக்கெடுப்பின்படி, வேளூர் கிராமத்தின் மொத்த மக்கள் தொகை 587 ஆக இருந்தது. இதில் 295 ஆண்களும் 292 பெண்களும் அடங்குவர். அப்போது வேளூர் கிராமத்தின்பாலின விகிதம் 1061 ஆகவும், எழுத்தறிவுவிகிதம் 64.40 ஆகவும் இருந்தது.
# தேசிய நெடுஞ்சாலை 103 (இந்தியா)

**தேசிய நெடுஞ்சாலை 103** (*National Highway 103 (India)*)(என் எச் 103), இமாச்சல பிரதேசத்தில் உள்ளஹமீர்பூர் மற்றும் ககாகாசை இணைக்கிறது.இந்த நெடுஞ்சாலை 58 கி.மீ. (36 மைல்) நீளமுடையது மற்றும் இமாச்சலப் பிரதேசத்தில் மட்டுமே இயங்கக்கூடியது.
# தேசிய நெடுஞ்சாலை 103 (இந்தியா)

## வழித்தடங்கள்

போட்டா, குமார்வின், தாதோல், தங்கார்
# விசாரணை கல்வி

**விசாரணை கல்வி** (சில நேரங்களில் விசாரணை முறையாக அறியப்படுகிறது) என்பது கேள்விகளை கேட்டு கவனம் செலுத்தும் ஒரு மாணவர் மையமாகக் கல்வி முறை ஆகும். மாணவர்கள் அவர்களுக்கு அர்த்தமுள்ள கேள்விகளை கேட்க ஊக்குவிக்கப்படுகிறார்கள், அவசியமான பதில்கள் அவசியம் இல்லை; ஆசிரியர்கள் ஊக்குவிக்கப்படுகின்றனர், இது சாத்தியமானால் பதில்களைத் தவிர்ப்பது மற்றும் எந்தவொரு சந்தர்ப்பத்திலும் நேரடியான பதில்களைத் தவிர்த்தல் மேலும் கேள்விகளை கேட்டுக்கொள்வதை தவிர்ப்பது. நீல் போஸ்டன் மற்றும் சார்லஸ் வைங்கார்ட்னர் அவர்களது புத்தகத்தில் போதனை ஒரு சவாரி நடவடிக்கை என வாதிட்டார்.  
விசாரணை முறை என்பது உந்துதல் பெற்றது, நல்ல கற்றவர்கள் மற்றும் ஒலி எழுத்தாளர்கள், அவர்களின் அறிவு மற்றும் செயல்பாட்டை மையமாகக் கொண்டு ஆய்வு செய்வதன் மூலம், நிலையான அறிவின் இறுதி விளைவாக மட்டும் அல்ல. அவர்கள் நல்ல கற்கும் அனைவருக்கும் பொதுவானது என்று எழுதுகிறார்கள் (போஸ்டன் மற்றும் வேய்ங்கார்ட்னர், 31-33)
:* அவர்களின் கற்றல் திறன் மீது சுய நம்பிக்கை
:* பிரச்சனையை தீர்ப்பதில் மகிழ்ச்சி
:* பொருத்தமான ஒரு உணர்வு
:*மக்கள் அல்லது சமுதாயத்தின் மீது தங்கள் நம்பகமான சுய முடிவு.
:* தவறை பற்றிய அச்சம் இல்லாமை.
:*பதற்றமில்லா பதில்
:*கண்ணோட்டத்தில் வளைந்து கொடுக்கும்
:* தன்மை உண்மைகளை மதித்தல் மற்றும் உண்மை நிலைமை மற்றும் கருத்து  ஆகியவற்றின்
:* எளிமையான பதில்களுக்கு தீர்வு காணாமல் கடினமான கேள்விகளுக்கு பதில் தெரியாமல், ஆறுதலளிக்க வேண்டிய அவசியமில்லை  
இந்த குணங்கள் மற்றும் நடத்தைகள் கொண்ட மாணவர்களை உருவாக்குவதற்கு ஒரு முயற்சியாக, ஆசிரியரின் விசாரணை முறையை பின்பற்றுவதற்கு ஒரு ஆசிரியர் ஒரு பாரம்பரிய ஆசிரியரிடமிருந்து மிகவும் வித்தியாசமாக நடந்து கொள்ள வேண்டும். போஸ்ட்மேன் மற்றும் வேங்கர்தன்னர் விசாரணை ஆசிரியர்கள் கீழ்க்கண்ட குணங்களைக் கொண்டிருக்கிறார்கள் என்று கூறுகிறார்கள் (பக். 34-37):
:* அவர்கள் "தெரிந்து கொள்ள வேண்டும்" என்று மாணவர்களுக்குத் தெரிவிக்கிறார்கள்.
:* அவர்கள் பெரும்பாலும் கேள்விகளால் பேசுகிறார்கள், குறிப்பாக விவேகமான கேள்விகளை கேட்கிறார்கள்.
:* அவர்கள் கேள்விகளுக்கு குறுகிய, எளிய பதில்களை ஏற்றுக்கொள்ள மாட்டார்கள்.
:* மாணவர்கள் நேரடியாக ஒருவருக்கொருவர் தொடர்புகொள்வதை ஊக்குவிக்கிறார்கள்,
:* மாணவர் தொடர்புகளில் என்ன கூறப்படுகிறார்கள் என்பதைத் தீர்ப்பது தவிர்க்கவும்.
:* அவர்கள் மாணவர்கள் கலந்துரையாடலை சுருக்கமாட்டார்கள்.
:* அவர்கள் முன்கூட்டியே அவர்களின் படிப்பினைகள் பற்றி சரியான திசையில் திட்டமிடவில்லை எனில் , மாணவர்களின் நலன்களுக்கு விடையளிப்பதை அனுமதிக்கிறார்கள்.
:* அவர்களது படிப்பினைகள் மாணவர்களிடம் பிரச்சினைகள் ஏற்படுகின்றன. அவர்கள் மாணவர்களின் விசாரணையில் நடத்தப்பட்ட மாற்றங்களால் தங்கள் வெற்றியைத் தீர்மானிப்பார்கள்
# தேசிய நெடுஞ்சாலை 303 (இந்தியா)

**தேசிய நெடுஞ்சாலை 303** (*National Highway 303*), பொதுவாக **தே.சா. 303** என்றழைக்கப்படும் தேசிய நெடுஞ்சாலையானது இமாச்சலப் பிரதேசத்தில் நக்ரோட்டா பக்வான் நகரை நடாவுனுடன் இணைக்கும் நெடுஞ்சாலை ஆகும்.  
| 303 | நக்ரோட்டா பக்வான் | நடாவுன் | தௌலத்தூர் - ரானிடால் - ஜுவாலாமுகி | 60 | } |
| --- | --- | --- | --- | --- | --- |
# தேசிய நெடுஞ்சாலை 503 (இந்தியா)

**தேசிய நெடுஞ்சாலை 503** (*National Highway 503*), என்பது பொதுவாக தெ.நெ. 503 எனக் குறிப்பிடப்படுகிறது. இது தர்மசாலா நகரை இமாச்சல பிரதேசத்தில் உள்ள முபாரக்பூருடன் இணைக்கும் ஒரு நெடுஞ்சாலையாகும். தே.நெ. 503 முபாரக்பூரிலிருந்து பஞ்சாபில் உள்ள கிராத்பூர் வரை நீட்டிக்கப்பட்டுள்ளது. தே.நெ. 503-ன் வழித்தடம் மாதவுர் காங்க்ராவிலிருந்து மெக்லியோட்கஞ்ச் தர்மசாலா வரை நீட்டிக்கப்பட்டுள்ளது.
# தேசிய நெடுஞ்சாலை 503 (இந்தியா)

## வழித்தடம்

| 503 | முபாரக்பூர் | மெக்லியோதாங்கி தர்மசாலா | தேரா கோபிபூர் - இராணிதாள் - காங்ரா- மாதார்- தரம்சாலா | 95 |  |
| --- | --- | --- | --- | --- | --- |
| 503 <small>விரிவாக்கம்</small> | முபாரக்பூர் | கிர்தாபூர் | ஆம்ப், யுன்னா, தெகலன், அனந்பூர் சாகிப், | 86 | } |
# தேசிய நெடுஞ்சாலை 503 (இந்தியா)

## சந்திப்பு

: கிர்தாபூர் முனையம் அருகில்.
: யுன்னா அருகில்
: முபாரக்பூர் அருகில்
: இராணிதாள் அருகில்
: மாதார் அருகில்
# பேரியம் குளோரைடு

நீரிய கரைசல்களில் BaCl<sub>2</sub> ஒரு எளிய உப்பைப் போலவே இருக்கிறது. நீரில் இது ஒரு 1:2 மின்பகுளியாகவும் இதன் கரைசலானது நடுநிலையான காரகாடித்தன்மைச் சுட்டெண் மதிப்பையும் கொண்டுள்ளது.  
இதன் கரைசல் சல்பேட்டு அயனியுடன் வினைபடும் போது ஒரு அடர் வெண்மையான பேரியம் சல்பேட்டு வீழ்படிவைத் தருகிறது:
:Ba<sup>2+</sup><sub>(கரைசல்)</sub> + SO<sub>4</sub><sup>2−</sup><sub>(கரைசல்)</sub> → BaSO<sub>4(திண்மம்)</sub>  
ஆக்சலேட்டும் இதே போன்றதொரு வினையைத் தருகிறது:
:Ba<sup>2+</sup><sub>(கரை)</sub> + C<sub>2</sub>O<sub>4</sub><sup>2−</sup><sub>(கரை)</sub> → BaC<sub>2</sub>O<sub>4</sub><sub>(திண்மம்)</sub>  
இது சோடியம் ஐதராக்சைடுடன் வினைபுரியும் போது மிதமான அளவில் நீரில் கரையக்கூடிய டைஐதராக்சைடைத் தருகிறது.
# பேரியம் குளோரைடு

## தயாரிப்பு

பேரியம் குளோரைடானது பேரியம் ஐதராக்சைடு அல்லது இயற்கையில் கிடைக்கக்கூடிய கனிமமான விதரைட்டுடன் சேர்ந்த பேரியம் கார்பனேட்டிலிருந்து தயாரிக்கப்படுகிறது. இந்த எளிய அடிப்படை உப்புக்கள் ஐதரோகுளோரிக் அமிலத்துடன் வினைபுரிந்து நீரேற்றப்பட்ட பேரியம் குளோரைடினைத் தருகிறது. தொழில்முறை தயாரிப்பில் பேரைட்டிலிருந்து (பேரியம் சல்பேட்டு) பெறப்படக்கூடிய இரண்டு படிநிலைகளைக் கொண்ட செயல்முறையானது பயன்படுத்தப்படுகிறது:
:BaSO<sub>4(திண்மம்)</sub> + 4 C<sub>(திண்மம்)</sub> → BaS<sub>(திண்மம்)</sub> + 4 CO<sub>(வாயு)</sub>
இந்த முதல் படிநிலையானது நிகழ்வதற்கு அதிக வெப்பநிலை தேவைப்படுகிறது.
:BaS + CaCl<sub>2</sub> → BaCl<sub>2</sub> + CaS
இரண்டாவது படிநிலையில், வினைபடுபொருட்களின் உருகுதல் நிகழ்த்தப்பட வேண்டியுள்ளது. BaCl<sub>2</sub> ஆனது நீருடனான கலவையிலிருந்து வடித்தெடுக்கப்படலாம். பேரியம் குளோரைடின் நீரிய கரைசல்களிலிருந்து, டைஐதரேட்டானது வெண்ணிறப்படிகங்களாக படிகமாக்கப்படலாம்: BaCl<sub>2</sub>•2H<sub>2</sub>O
# பேரியம் குளோரைடு

## பயன்கள்

விலைமலிவான பேரியத்தின் கரையக்கூடிய உப்பாக இருப்பதால், பேரியம் குளோரைடு ஆய்வகத்தில் மிக விரிவான பயன்பாட்டைக் கொண்டுள்ளது. இது சல்பேட்டு அயனிக்கான பண்பறி பகுப்பாய்வில் மிக முக்கியமான சோதனையாக உள்ளது. தொழிற்துறையில், பேரியம் குளோரைடானது எரிகுளோரின் உலைகளில் உப்புக்கரைசலைத் துாய்மைப்படுத்துவதில் முக்கியமாகப் பயன்படுத்ததப்படுகிறது. மேலும், வெப்பத்தால் பண்படுத்தப்படும் உப்புக்களின் தயாரிப்பு எஃகு வார்ப்புகளை கடினப்படுத்தும் செயல்முறைகள், நிறமிப்பொருட்களின் தயாரிப்பு மற்றும் இதர பேரியம் உப்புக்களின் தயாரிப்பு ஆகியவற்றில் பயன்படுகிறது. BaCl<sub>2</sub> பட்டாசுத்தொழிலில் பிரகாசமான பச்சை நிறத்தைத் தருவதற்கு பயன்படுகிறது. இதன் நச்சுத்தன்மையின் காரணமாக பயன்பாடுகளின் அளவானது ஒரு எல்லைக்குட்பட்டதாக அமைகிறது.
# பேரியம் குளோரைடு

## பாதுகாப்பு

பேரியம் குளோரைடு, இதர நீரில் கரையக்கூடிய பேரியம் உப்புக்களுடன் சேர்த்து மிகுந்த நச்சுத்தன்மை உள்ளதாகும். சோடியம் சல்பேட்டு மற்றும் மக்னீசியம் சல்பேட்டு ஆகியவை பேரியம் குளோரைடுடன் வினைபுரிந்து நீரில் கரையாத பேரியம் சல்பேட்டைத் (BaSO<sub>4</sub>) தருவதாலும், அத்தகைய பேரியம் சல்பேட்டு தனது கரையாத தன்மையால் ஒப்பீட்டு நிலையில் குறைவான நச்சுத்தன்மையற்றதாக உள்ளதாலும், மிகச்சிறந்த எதிர் மருந்துகளாக உள்ளன.
# தேசிய நெடுஞ்சாலை 703 (இந்தியா)

**தேசிய நெடுஞ்சாலை 703** (தே. நெ. 703)(*National Highway 703 (India)*) என்பது வட இந்தியாவில் உள்ள தேசிய நெடுஞ்சாலைகளுள் ஒன்றாகும். தே. நெ. 703பஞ்சாப் மாநிலத்தில் உள்ளஜலந்தர் மற்றும் பர்னாலாவை இணைத்து 144 கி.மீ. (89 மைல்) தூரத்திற்குச் செல்கிறது. தேசிய நெடுஞ்சாலை 703, ஜலந்தரின் தேசிய நெடுஞ்சாலை 703ஏ சந்திப்பதில் துவங்கி பர்னாலாதேசிய நெடுஞ்சாலை 9ல்முடிவடைகிறது.
# தேசிய நெடுஞ்சாலை 703 (இந்தியா)

## வழித்தடம்

### பஞ்சாப்

ஜலந்தர், நகோதர், ஷாகோட், மோகா, பத்னி, பர்னாலா, ஹண்டியா, மான்சா, ஜுனிர், சர்துல்கர் - அரியானா எல்லை.
# தேசிய நெடுஞ்சாலை 703 (இந்தியா)

## வழித்தடம்

### அரியானா

பஞ்சாப் எல்லை - சிர்சா
# தேசிய நெடுஞ்சாலை 703 (இந்தியா)

## சந்திப்பு

: ஜலந்தர் அருகே முனையம்
: ஜலந்தர் அருகில்
: மற்றும்
: மோகா அருகில்
: பர்னாலா அருகில்
: மான்சா அருகில்
: சிர்சா அருகில் முனையம்
# தேசிய நெடுஞ்சாலை 703 (இந்தியா)

## வெளிப்புர இணைப்புகள்

- Driving Directions, Route map of National Highway 703
- NH network map of India
- Map of NH 703
# தேசிய நெடுஞ்சாலை 703 (இந்தியா)

## மேலும்பார்க்க

- தேசிய நெடுஞ்சாலை வளர்ச்சி திட்டம் (இந்தியா)
# கோவை கோரா பருத்திப் புடவை

**கோவை கோரா பருத்தி** என்பது இந்தியாவில், தமிழ்நாட்டிலுள்ள கோயம்புத்தூரில் தயாரிக்கப்பட்ட ஒரு புடவைவகை ஆகும். இது 2014-15ஆம் ஆண்டில் ஒரு புவியியல் அடையாளமாக இந்திய அரசால் அங்கீகரிக்கப்பட்டுள்ளது.
# கோவை கோரா பருத்திப் புடவை

## கோவை கோரா பருத்தி

கோவை கோரா பருத்தி புடவை, பட்டும் பருத்தியும் சேர்ந்த கலவையாகும். சிறந்த தரமான பருத்தி நூல் பாரம்பரிய பட்டுடன் கலக்கப்பட்டு கோரா புடவையை தயாரிக்கப்படுகிறது. இந்தப் புடவைகள் வண்ணமயமான வடிவமைப்புடைய புடவைகளாக பயன்படுத்தப்படுகிறது. தேவைப்படும் வடிவமைப்புகளுக்கேர்ப்ப வண்ண பருத்தி மற்றும் பட்டு நூல்கள் ஆகியவற்றின் கலவையைப் பயன்படுத்தி நெய்யப்படுகிறது. இதற்கான முந்தி தலைப்புகள் (பார்டர்கள) பின்னர் சேர்க்கப்படுகின்றன.
# கோவை கோரா பருத்திப் புடவை

## நெய்தல்

கோரா பருத்தி புடவைகள் பாரம்பரிய கைத்தறிகள் முலம்நெசவு செய்யப்படுகின்றன. ஒவ்வொரு புடவையும் மூன்று நாட்கள் வரை நெய்யப்படுகின்றன. ஒரு புடவை நெய்ய நெசவாளர்களுக்கு 450 ரூபாய் முதல் (அமெரிக்க $ 7.00), 850 ரூபாய் (அமெரிக்க டாலர் 13) வரை வழங்கப்படும்.தமிழ்நாட்டில், கோயம்புத்தூர், திருப்பூர் மற்றும் ஈரோடு மாவட்டங்களில் உள்ள பாரம்பரிய நெசவுக் குடும்பங்களால் இந்த புடவைகள் வடிவமைக்கப்படுகின்றன. கோயம்புத்தூர் மாவட்டத்தில் உள்ள சிறுமுகை, கோரா பருத்தி புடவைகளின் முக்கிய உற்பத்தி இடமாக உள்ளது.
# கோவை கோரா பருத்திப் புடவை

## விற்பனை

தமிழக அரசு,கோயம்புத்தூர், திருப்பூர் மற்றும் ஈரோடு மாவட்டங்களில் உள்ள82 கூட்டுறவு சங்கங்களுக்கு கோவை கோரா பருத்தி ஆடை உற்பத்தியாளர்கள், அங்கீகரிக்கப்பட்ட முகவர்கள் என சான்றிதழ் பெற்றுள்ளனர்.கோரா பருத்தி புடவைகளின் விலை ரூ800 (US $ 12) முதல் ரூ1,200 (US $ 19) வரை உள்ளது. கோரா பருத்தி புடவைகளின் விற்பனை கடந்த மூன்று தசாப்தங்களாக பெண்களின் இரசனை மாற்றத்தினால் விற்பணை குறைந்து வருகிறது. இளவண்ணப் பட்டுநிறபுடவைகளுக்கு, அணியப்படும் இரவிக்கை அடர் வண்ணம் கொண்டதாக வடிவமைக்கப்படுகிறது.மென்மையான பட்டு நிறச்சேலைகளை நெசவு செய்வதற்கான குறைந்த தேவைகளும் மற்றும் அதிக ஊதியங்களும், நெசவாளர்கள் பட்டு புடவைகளை நெசவு செய்வதற்கு வழிவகுத்தன.புவியியல் அடையாளக் குறியீட்டால் 2014-15 ஆம் ஆண்டில் 15% விற்பனை அதிகரித்தது. தமிழ்நாடுஅரசு, அரசால் நிர்வகிக்கப்படும் கோ-ஆப்டெக்ஸ் நிறுவனம் மூலம் புடவைகளை விற்பனை செய்கிறது.
# கோவை கோரா பருத்திப் புடவை

## போட்டி

பாரம்பரிய கைத்தறி மூலம் நெய்யப்படும்கோரா பருத்திபுடவைகளுக்கு, விசைத்தறி மூலம் நெய்யப்படும் மலிவான பருத்தி புடவைகள் போட்டியாக உள்ளன.விசைத்தறி மூலம் நெய்யப்படும் புடவையின் விலை 400 முதல் 600 வரையும், கைத்தறி மூலம் நெய்யப்படும் புடவையின் விலை 900 க்கு இடையிலும், ஒரு புடவையின் விலை 1200 வரையும் உள்ளது.உற்பத்தியை மானியமாக வழங்குவதற்காக தமிழக அரசிடம் இருந்து நெசவாளர்கள் அடிக்கடி உதவி கேட்டுள்ளனர்.
# கோவை கோரா பருத்திப் புடவை

## புவியியல் சார்ந்தகுறியீடு

2014 ஆம் ஆண்டில் கோவா கோரா பருத்தி புடவைகளுக்கான புவியியல் குறியீட்டிற்காக தமிழக அரசு விண்ணப்பித்தது. 2014-15ஆம் ஆண்டில் அதிகாரப்பூர்வமாக இந்திய அரசால், கோவை கோரா பருத்தி ஆடை புவியியல் அடையாளமாக அங்கீகரிக்கப்பட்டது..
# கோவை கோரா பருத்திப் புடவை

## இதனையும் காண்க

- புவிசார் குறியீடு பெற்றுள்ள தமிழ்நாடு பொருட்களின் பட்டியல்
# சல்மான் மீன்

**சல்மான்** (Salmon) என்பது கதிர் வடிவ துடுப்பு கொண்ட மீன்களின் பொதுப் பெயராகும். "சல்மோன்" எனும் சொல் குதித்தல் என்ற பொருளுடைய "சல்மோ" என்ற லத்தீன் வார்த்தையில் இருந்து பிறந்தது. சல்மான் மீன் *சல்மோனிடே* குடும்பத்தைச் சார்ந்தது. மீன், கரி மீன், சாம்பல் நுனி மீன்,வெள்ளை மீன்கள் இதே குடும்பத்தைச் சார்ந்தவையே.
# சல்மான் மீன்

## வாழிடம்

இவைகள் வட அட்லாண்டிக்கின் (பேரினம் சல்மோ) , பசிபிக் பெருங்கடல் (பேரினம் onchorynchus) பகுதிகளை தங்கள் இருப்பிடமாக , பிறப்பிடமாக கொண்டவை. ஆன போதிலும் பல வகை சல்மான் மீன்கள் அவற்றின் சுற்றுச் சூழல் இல்லாத இடங்களிலும் அறிமுகப்படுத்தப் பட்டுள்ளன. வட அமெரிக்காவிலுள்ள *கிரேட் லேக்ஸ்* ஏரி, தென் அமெரிக்காவிலுள்ள படகோனியா (patagonia) பகுதிகளில் பண்ணைகளில் வளர்க்கப் படுகின்றன. இதன் இனங்கள் 'டிரௌட்' (Trout) என்ற பெயரால் அழைக்கப் படுகின்றன. பேரினம் ஆன்க்ரோஜிசஸ் (oncorhynchus) எட்டுஈனங்களைக் கொண்டது. இவை இயற்கையாக வடக்கு பசிபிக் கடலில் மட்டுமே காணப்படும்.இவை ஒரு தொகுதியாக பசிபிக் சல்மான் என்று அழைக்கப் படுகிறது. சினோக் சல்மான் நியூஸிலாந்திலும் படகோனியாவிலும் அறிமுகப் படுத்தப் பட்டது.
# சல்மான் மீன்

## வாழ்க்கை முறை

பொதுவாக சல்மான்கள் ஆற்றுப் புறஓட்டமான மீன்கள். அவை ஆற்றில் பிறந்து கடலுக்கு வலசைப் போய் மறுபடியும் தான் பிறந்த ஆற்றிற்கே இனப் பெருக்கத்திற்காக திரும்பி வரும். ஆனாலும் பல வகை இனங்கள் தங்கள் வாழ்நாளை ஆற்றிலே கழித்து விடுகின்றன. பலவகை சல்மான்கள் ஆற்றுப்புறவோட்டமுள்ள வாழ்வைக் கொண்டிருந்தாலும் சிலவகை மீன்கள் நன்னீரிலே கழிக்கக் கூடியவை. நாட்டுப்புற வழக்கு அல்லது வழக்காராய்ச்சி படி இவை தாங்கள் எங்கு பிறந்ததோ அதே இடத்திற்கு இனப் பெருக்கம் செய்ய செல்லும். இதை தடம்பற்றி சென்று செய்த ஆராய்ச்சிகள் இது அதிக அளவில் உணமை என்று நிறுவின. கடலிலிருந்து ஆற்றிற்கு திரும்பி வரும்போது பலவகை சல்மான்கள் திசை மாறி வேறு ஆற்றிற்கு சென்று விடும். ஆனால் திசை மாறும் தன்மை அது சார்ந்த இனத்தைப் பொறுத்தே இருக்கும். வாழிடம் திரும்பும் தன்மை அதன் மோப்பஞ் சார் நினைவைப் பொறுத்தே அமையும்.
# பரணி (நடிகர்)

**பரணி** (*Bharani (actor)*) தமிழ்த் திரைப்பட நடிகராவார். கல்லூரி, நாடோடிகள், விலை, நேற்று இன்று போன்ற தமிழ்ப் படங்களில் நடித்துள்ளார். விஜய் தொலைக்காட்சியின் பிக் பாஸ் தமிழ் நிகழ்ச்சியில் கலந்து கொண்டுள்ளார். தூங்கா நகரம் (2011), நேற்று இன்று (2014) உள்ளிட்ட படங்களில் முன்னணி வேடங்களிலும், துணை வேடங்களிலும் நடித்துள்ளார்.
# கடல் மட்டத்திற்கு கீழே உள்ள நிலப்பகுதிகளின் பட்டியல்

இது **கடல் மட்டத்திற்கு கீழே உள்ள நிலப்பகுதிகளின் பட்டியல்** (*list of places on land below mean sea level*) ஆகும். சுரங்க வழி, சுரங்க அடித்தளம், தோண்டிய குழிகள் (திறந்த நிலையில் இருந்தாலும்), நிலத்தடி நீர், நிலத்தடி பனிக்கட்டி அல்லது கடல் அலைகளால் தற்காலிகமாக ஏற்பட்ட தாழ்வு போன்ற இடங்கள் இங்கு சேர்க்கப்படவில்லை. கடல் நீர் மற்றும் மழைநீர் வெளியேற்றப்படும் இடங்கள் இதில் அடங்கும். முற்றிலும் இயற்கையாக கடல் மட்டத்திற்குக் கீழே உள்ள நிலப் பகுதியில் வறண்ட வானிலை இல்லையெனில் ஆவியாதல் நிகழ்வு அவ்விடத்தை முற்றிலும் நீரால் நிரப்பிவிடும்.  
அனைத்திடங்களின் தாழ்வு நிலைகளும் சராசரி கடல் மட்டத்துக்குக் கீழாக மீட்டரில் உள்ளன. மிகத் தாழ்வான இடம் முதலில் தரப்படுகிறது.
# கடல் மட்டத்திற்கு கீழே உள்ள நிலப்பகுதிகளின் பட்டியல்

## ஆப்பிரிக்கா

| 1 | அசல் ஏரி | சீபூத்தீ | அபார் பள்ளத்தில், ஆப்பிரிக்காவில் மிகத் தாழ்வான நிலம் |
| --- | --- | --- | --- |
| 2 | கத்தாரா பள்ளம் | எகிப்து |  |
| 3 | தனக்கிள் பள்ளம் | எத்தியோப்பியா | அபார் பள்ளத்தில், |
| 4 | சேப்கா தகு | மொராக்கோ | இலாயூன்-பவுய்தவுர்-சாகியா எல் கம்ரா வட்டாரத்தில் |
| 5 | சாப்காட் குசாய் | இலிபியா |  |
| 6 | மோயெரிசு ஏரி | எகிப்து |  |
| 7 | சோட் மெலிரிகிர் | அல்ஜீரியா |  |
| 8 | சாட் அல் கர்சுவா | துனீசியா |  |
| 9 | செப்கேட் தெ-என்-திகாம்சா | மவுரித்தானியா | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## அண்டார்ட்டிக்கா

| 1 | தென்மான் பனியாற்றடிக் கொடும்பள்ளம்]] | படுகைப் பாறையடி ஆழம் | புவியிலேயே மிகத் தாழ்வான நிலம். |
| --- | --- | --- | --- |
| 2 | பிருடு பனியாறு |  |  |
| 3 | ஆழ்ந்த ஏரி, வெசுட்டுபோல்டு மலைகள் | } |  |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## ஆசியா

| 1 | சாக்கடல் | யோர்தான் – மேற்கு கரை – இசுரவேல் | உலகிலும் ஆசியாவிலும் மிகத் தாழ்வான நிலம் யோர்தான் கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| --- | --- | --- | --- |
| 2 | அலென்பை பாலம் | யோர்தான் – மேற்கு கரை | உலகின் மிகத் தாழ்வான நீரிணை யோர்தான் கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| 3 | நியோத் ககிக்கார் | இசுரவேல் | யோர்தான் கணவாய்]], இசுரவேல் – மேற்கு கரை – யோர்தான் |
| 4 | எரிக்கோ | மேற்கு கரை | lowest city in the world யோர்தான் கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| 5 | கலிலேயக் கடல் | இசுரவேல் | [யோர்தான்]] கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| 6 | திபேரியு | இசுரவேல் | யோர்தான் கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| 7 | துர்பான் பள்ளம் | சீனா |  |
| 8 | காசுப்பியப் பள்ளம் கரகியே | கசாக்கித்தான் | காசுப்பிய வடிகால் படுகை |
| 9 | பெட்சேவான் | இசுரவேல் | (திபெரியாசுக்கும் யெரிச்சோவுக்கும் இடையே) யோர்தான் கணவாய்(நடுவண்கிழக்கு), இசுரவேல் – மேற்கு கரை – யோர்தான் |
| 10 | காசுப்பியக் கடலும் கரைகளும் | உருசியா – கசாக்கித்தான் – அசர்பைசான் – ஈரான் – துருக்கிமேனித்தான் | காசுப்பிய வடிகால் படுகை |
| 11 | கச்சிரோப்காதா | யப்பான் |  |
| 12 | குட்டநாடு | இந்தியா | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## ஐரோப்பா

| 1= | காசுப்பியக் கடலும் கரைகளும் | அசர்பைசான், உருசியா, கசகசுத்தான் | காசுப்பியப் பள்ளம் |  |
| --- | --- | --- | --- | --- |
| 1= | பக்கூ | அசர்பைசான் | உலகின் மிகத் தாழ்ந்த தேசியத் தலைநகரம், காசுப்பியப் பள்ளம் |  |
| 3 | அதிரவு விமான நிலையம்]] | கசகசுத்தான் | மிகத் தாழ்ந்த பன்னாட்டு விமான நிலையம், காசுப்பியப் பள்ளம் |  |
| 4= | இலாமப்யோர்டு | டென்மார்க் |  |  |
| 4= | சுயித்லாசுபோல்டெர் | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 முதல் −23&nbsp;அடி) |  |
| 6= | கார்லெம்மர்மீர் | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 முதல் −23&nbsp;அடி) |  |
| 6= | குயல்னிக் கழிமுகம் | உக்கிரைன் | ஒதேசா மாகாணம்]] |  |
| 8= | ஆம்ஸ்டர்டம் வானூர்தி நிலையம் ஸ்கைபோல் | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 மூன்று முதல் −23&nbs அடி) |  |
| 8= | வியெரிங்கர்மீர் | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 மூன்று முதல் −23&nbs அடி) |  |
| 8= | பிலேவோலாண்டு | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 மூன்று முதல் −23&nbs அடி) |  |
| 8= | நெவெண்டார்ப்-சச்சென்பந்தே | செருமனி |  |  |
| 12 | இலெ கன்ட்டேன், ஜொலந்தா தி சவோஇயா | இத்தாலி |  |  |
| 13= | மேற்கு பிளாண்டர்சு பகுதிகள் | பெல்ஜியம் |  |  |
| 13= | வட சுலோபு, வெக்சுபோர்டு கவுன்ட்டி | அயர்லாந்து |  |  |
| 15 | பென்சு | ஐக்கிய அரசு |  |  |
| 16= | ஏதாங் தெ இலவால்டக் | பிரான்சு |  |  |
| 16= | ஆம்சுட்டர்டாம் | நெதர்லாந்து | நெதர்லாந்து கடற்கரை மாகாணங்கள் (−1 முதல் −7&nbsp;மீ) (−3 மூன்று முதல் −23&nbs அடி) |  |
| 16= | கிறித்தியான்சுட்டாடு | சுவீடன் |  |  |
| 16= | சுலாவே விசுலேன் | போலந்து | விசுட்டுலா ஆற்றின் பால்ட்டிக் படுகை]] | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## வட அமெரிக்கா

| 1 | பாடுவாட்டர் படுகை, செத்த கணவாய், கலிபோர்னியா | ஐக்கிய அமெரிக்கா | வட அமெரிக்காவின் மிகத் தாழ்ந்த புள்ளி |
| --- | --- | --- | --- |
| 2 | பாம்பே கடற்கரை, கலிபோர்னியா | ஐக்கிய அமெரிக்கா | சால்ட்டான் குழிவு |
| 3 | சால்ட்டான் கடற்கரை, கலிபோர்னியா | ஐக்கிய அமெரிக்கா | சால்ட்டான் குழிவு |
| 4 | பாலைநிலக் கடற்கரைகள், கலிபோர்னியா | ஐக்கிய அமெரிக்கா | சால்ட்டான் குழிவு |
| 5 | காலிபாத்ரியா, கலிபோர்னியா | ஐக்கிய அமெரிக்கா | சால்ட்டான் குழிவு |
| 6 | வெசுட்டு மோர்லாந்து, கலிபோர்னியா | ஐக்கிய அமெரிக்கா | சால்ட்டான் குழிவு |
| 7 | என்றிகுவில்லோ ஏரி | தொமினிக்கன் குடியரசு | lowest place on an தீவு நாடு. |
| 8 | நிலாந்து, கலிபோர்னியா | ஐக்கிய அமெரிக்கா | சால்ட்டான் குழிவு |
| 9 | சால்ட்டான் நகரம், கலிபோர்னியா | ஐக்கிய அமெரிக்கா | சால்ட்டான் குழிவு |
| 10= | பிராலே, கலிபோர்னியா | ஐக்கிய அமெரிக்கா | சால்ட்டான் குழிவு |
| 10= | தெருமல், கலிபோர்னியா | ஐக்கிய அமெரிக்கா | சால்ட்டான் குழிவு |
| 12 | கோச்செல்லா, கலிபோர்னியா | ஐக்கிய அமெரிக்கா | சால்ட்டான் குழிவு |
| 13 | இம்பீரியல், கலிபோர்னியா | ஐக்கிய அமெரிக்கா | சால்ட்டான் குழிவு |
| 14 | சீலே, கலிபோர்னியா | ஐக்கிய அமெரிக்கா | சால்ட்டான் குழிவு |
| 15 | ஈஐ சென்ட்ரோ, கலிபோர்னியா | ஐக்கிய அமெரிக்கா | சால்ட்டான் குழிவு |
| 16 | இலகுனா சலாடா, பாயா கலிபோர்னியா | மெக்சிகோ |  |
| 17 | இந்தியோ, கலிபோர்னியா | ஐக்கிய அமெரிக்கா | சால்ட்டான் குழிவு |
| 18 | கெபெர், கலிபோர்னியா | ஐக்கிய அமெரிக்கா | சால்ட்டான் குழிவு |
| 19 | கோல்ட்வில்லி, கலிபோர்னியா | ஐக்கிய அமெரிக்கா | சால்ட்டான் குழிவு |
| 20 | நியூ ஆர்லியான்சு, உலூசியானா | ஐக்கிய அமெரிக்கா | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## ஆத்திரேலியா

### ஓசியானா

| 1 | எய்ரி ஏரி | ஆத்திரேலியா | ஆத்திரேலியாவில் உள்ள மிகத் தாழ்வான நிலம் |  |
| --- | --- | --- | --- | --- |
| 2 | புரோமே ஏரி | ஆத்திரேலியா |  |  |
| 3 | தலேரிச் சமவெளி | நியூசிலாந்து | நியூசிலாந்தில் மிகத் தாழ்வான நிலம் | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## தென் அமெரிக்கா

| 1 | இலகுனா தெல் கார்போன் | அர்கெந்தீனா | தாயக அமெரிக்காவின் மிகத் தாழ்வான நிலம் |
| --- | --- | --- | --- |
| 2 | இலகுனா தெல் பியூயெசுட்டோ, சாந்தா குரூசு மாகாணம்,, அர்கெந்தீனா]] | அர்கெந்தீனா |  |
| 3 | பாயோ தெல் குவாலிச்சோ, இரியோ நீக்ரோ மாகாணம் | அர்கெந்தீனா |  |
| 4 | சலினா கிராந்தே, சலினா சீக்கா, வால்தேசு தீவகம், சுபுட் மாகாணம் | அர்கெந்தீனா |  |
| 5 | செச்சூரா பள்ளம், செச்சூரா பாலைநிலம், பியூரா வட்டாரம் | பெரு |  |
| 6 | ஜோர்ஜ்டவுண் | கயானா | } |
# கடல் மட்டத்திற்கு கீழே உள்ள நிலப்பகுதிகளின் பட்டியல்

## வரலாற்றுப் பகுதிகளும் பனி மூடிய பகுதிகளும்

மேலே குறிப்பிட்டவற்றை விட ஆழமானதும் மிக பெரியதுமான அகழி அண்டார்டிகாவிலுள்ள பெண்ட்லே உறைபனி அகழி ஆகும். அதன் ஆழம் 2540 மீ (8,330 அடி). உலகிலேயே மிகப்பெரிய பனிக்கட்டியால் நிலையாக மூடப்பட்ட உறைபனி ஆகும். இதனால் இப்பட்டியலில் இது இடம்பெறவில்லை.பனிக்கட்டி உருகினால் இவ்விடம் கடலால் மூடப்பட்டு விடும்.  
புவியியல் , வரலாற்றின்படி உலகிலேயே கடல் மட்டத்திற்கு கீழே உள்ள வறண்ட நிலப்பரப்பு, வளிமண்டல காற்றின் தொகுதியின் தொடர்ச்சியான கணக்கீட்டின்படி, மீயோசின் காலத்தில் நடைபெற்ற மெசினிய உவர்வீத நெருக்கடியின்போது இருந்த, வறண்ட மத்திய தரைக்கடல் படுகைப் பகுதி ஆகும்.
# வொயிட் அருங்காட்சியகம்

**கனடாவின் ராக்கிஸின் வொயிட்அருங்காட்சியகம்** (Whyte Museum of the Canadian Rockies) என்பது கனடாவின், ஆல்பர்ட்டா, பான்ஃப் பகுதியில் அமைந்துள்ள ஒரு அருங்காட்சியகம் ஆகும். இங்கு கனடாவின் ராக்கி மலைகள் மற்றும் உலகம் முழுவதும் உள்ள பிற மலைகளின் கலாச்சார பாரம்பரியம் தொடர்பான ஆராய்ச்சி மற்றும் கல்வி சார்ந்த பொருட்கள், பதப்படுத்தப்பட்ட பொருட்கள் போன்றவை சேகரித்துவைக்கப்பட்டுள்ளன. காப்பகமும் நூலகமும் கொண்ட இந்த அருங்காட்சியகம் பான்ப் கலைஞர்களான பீட்டர் மற்றும் கத்தாரின் வொயிட்டி ஆகியோரின் உத்வேத்தால் உருவானது ஆகும்.
# வொயிட் அருங்காட்சியகம்

## வரலாறு

இந்த அருங்காட்சியகம் 1968 சூன் 16 அன்று பீட்டர் மற்றும் கத்தாரின் வைட் ஃபவுண்டேஷன் மூலமாக திறக்கப்பட்டது. கனடிய ராக்கிஸின் காப்பகங்கள் அருங்காட்சியகத்தின் தொடக்கப் புள்ளியாக இருந்தன, 1970 ஆம் ஆண்டில் வொயிட்அருங்காட்சியகத்தில், பான்ஃப் நூலகம் இணைக்கப்பட்டது. 1980 களில் கண்காட்சி இடமானது பல விரிவாக்கங்களைக் மேற்கொள்ளப்பட்டு, 1993 இல் புதிய வசதிகளுடன் திறக்கப்பட்டது.கனடாவின் ராக்கி மலைத்தொடரின் கலாச்சாரம் மற்றும் வரலாற்றை வெளிப்படுத்தவும், கனடிய ராக்கிஸிடமிருந்து கலை மற்றும் கலைஞர்களை இந்த அருங்காட்சியகம் சுவீகரித்துக் கொண்டது.பைரன் ஹார்மோனின் புகைப்படங்கள், கனடிய ராக்கிஸின் முன்னோடி புகைப்படக் கலைஞர்களின் படைப்புகள்,அருங்காட்சியகத்தில் வைக்கப்பட்டுள்ளன.
# வொயிட் அருங்காட்சியகம்

## இணைப்புகள்

அருங்காட்சியகத்துடன் இணைக்கப்பட்டவைகள்: CMA, CHIN,மற்றும்கனடாவின்மெய்நிகர்அருங்காட்சியகம்.
# அருஞ்சுனை காத்த அய்யனார் கோயில்

**அருஞ்சுனை காத்த ஐயனார் கோயில்** (*Melaputhukudi Arunjunai Katha Ayyanar Thirukovil*) இந்தியாவின் தமிழ்நாட்டில் தூத்துக்குடி மாவட்டம் திருச்செந்தூர் அருகே மேலப்புதுக்குடியில் அமைந்துள்ள ஓர் ஐயனார் கோயிலாகும்.
# அருஞ்சுனை காத்த அய்யனார் கோயில்

## அமைவிடம்

திருநெல்வேலியிலிருந்து திருச்செந்தூர் செல்லும் பாதையில் குரும்பூரிலிருந்து ஐந்து கி.மீ. தொலைவிலும், அம்மன்புரத்திலிருந்து மூன்று கி.மீ தொலைவிலும் மேலப்புதுக்குடியில் கோயில் அமைந்துள்ளது.
# அருஞ்சுனை காத்த அய்யனார் கோயில்

## தொடர்புடைய கதை

சுமார் 700 ஆண்டுகளுக்கு முன்பு திருவைகுண்டத்தை தலைமையிடமாக கொண்டு சிங்கராஜன் என்ற மன்னன் இப்பகுதியை ஆண்டு வந்தான். அப்பகுதியில் இருந்த தடாகத்திலுள்ள நீர் பன்னீர் போன்று தெளிந்தும், சுவை மிக்கதாகவும் இருந்தது. ஒரு முறை இதிலிருந்து கனகமணி என்ற கன்னிப்பெண் குடத்தில் தண்ணீர் எடுத்துக்கொண்டு சென்றபோது கல்லால் கால் இடறி விழுந்தாள். குடத்து நீர் அவ்விடத்தில் தவம் செய்து கொண்டிருந்த முனிவரை நனைக்க அவர் சினந்து அவளுடைய கையால் நீர் வாங்குபவர் இறப்பர் எனச்சாபமிட்டு அவள் இறக்கும் தருணத்தில் சொல்வது எல்லாம் பலிக்கும் என்றும், மரணத்திற்கு பிறகு அவள் சொர்க்கம் செல்வாள் என்றும் கூறினார். அவ்வூரில் தினமும் ஒரு கனி காய்க்கும் மரத்திலிருந்து கனியை மன்னன் உண்டு வந்தான். அம்மரத்திற்குக் காவல் போடப்பட்டிருந்தது. ஒரு முறை அவள் தண்ணீர் எடுத்துவரும்போது குடத்திற்குள் அந்த கனி விழுந்து விட்டது. வரும் வழியில் 21 தேவாதி தேவதைகள் எதிரில் தண்ணீர் கேட்க, அவள் மறுத்தாள்.மன்னன் கனி களவாடப்பட்டதாக எண்ணினான். அதனை கனகமணி வீட்டில் கண்டனர். கனி எடுத்த காவலர்கள் கன்னியவளை இழுத்து வந்தனர். மன்னன் முன் நிறுத்தினர். குடத்தில் இருந்த நீருக்குள் கனி இருந்தது என காவலர்கள் கூறினர் . தேவதைகளும் அவள் களவாடியிருக்க வேண்டும் எனக் கூற, மரண தண்டனை நிறைவேற்றப்பட்டது. இறக்கும் தருவாயில் அவள் தன் தெய்வமான அரிகரபுத்திரனை அழைக்க, அவர் உயிர்ப்பிக்க முயலும்போது அவள் இனி எவரும் தண்ணீருக்காக அலைந்து சாபம் பெறக்கூடாது என்று கூறி அவ்விடத்தில் சுனையாக மாறி இருக்க விரும்புவதாகக் கூறினாள். அருமையான சுனையாக மாறும் அவளைக் காத்தருளுவதாக அய்யன் சாஸ்தா கூறினார். அருஞ்சுனை காத்த ஐயனார் என்றழைக்கப்பட்டார். தவறிழைத்த மன்னன் உயிரை மாய்த்துக்கொண்டான். தேவதைகள் அய்யனாரிடம் மன்னிப்பு கோர, அவர்களைத் தனது கண்காணிப்பில் வைத்துக்கொண்டார் ஐயனார்.
# அருஞ்சுனை காத்த அய்யனார் கோயில்

## மூலவர்

இக்கோயிலில் மூலவர் பூர்ண புட்கலையுடன் அமர்ந்த கோலத்தில் இருக்கிறார். பரிவார தெய்வங்களாக பேச்சியம்மன், பரமேசுவரி அம்மன், தளவாய்மாடன், வன்னியடி ராசன், கருப்பசாமி, சுடலைமாடன், இசக்கியம்மன், பட்டாணி சாமி, முன்னோடி முருகன் உள்ளனர்.
# அருஞ்சுனை காத்த அய்யனார் கோயில்

## நம்பிக்கை

சுனையில் குளித்தால் தீராத பிணிகள் விலகுவதாகம், அய்யனரை வழிபட்டால் கடன் தீரும் என்றும், துயரிலிருந்து நீங்கலாம் என்றும் பக்தர்கள் நம்புகின்றனர்.
# அருஞ்சுனை காத்த அய்யனார் கோயில்

## விழா

ஆண்டுதோறும் பங்குனி உத்திரத் திருவிழா சிறப்பாக நடைபெறுகிறது.இக்கோயிலை எட்டு பங்கு இந்து நாடார் உறவின் முறையினர் நிர்வகித்து வருகின்றனர்.
# அருஞ்சுனை காத்த அய்யனார் கோயில்

## போக்குவரத்து

திருநெல்வேலி - திருச்செந்தூர் சாலையில் சுமார் 48 கிலோமீட்டர் தொலைவில் உள்ள அம்மன்புரம் என்னும் ஊரில் இருந்து, தெற்கே பிரிந்து செல்லும் சாலையில் செல்லும் சுமார் 2 கிலோமீட்டர் தொலைவில் இக்கோயில் அமையப்பெற்றுள்ளது நெல்லை புதிய பேருந்து நிலையத்தில் இருந்து திருச்செந்தூர் செல்லும் பேருந்தில் ஏறி அம்மன்புரத்தில் இறங்கி அங்கிருந்து தனியார் வாடகை வாகனங்கள் மூலம் இந்த கோவிலை எளிதில் சென்று அடையலாம்.
# குண்டாறு அணை

**குண்டாறு நீர்த்தேக்கம்** (*Gundar Dam*) என்பது தென்காசி மாவட்டத்தில் குற்றாலம் மற்றும் தென்காசிக்கு அருகில் மேற்குத் தொடர்ச்சி மலை அடிவாரத்தில் அமைந்துள்ள நீர்த்தேக்கம் ஆகும். இது தென்காசி மாவட்டத்தில் ஒரு முக்கியமான சுற்றுலாத் தலமாகவும் அமைந்துள்ளது. இந்த நீர்த்தேக்கமானது அப்போதைய திருநெல்வேலி மாவட்டத்தின் பாசனத் தேவைகளை நிறைவு செய்யும் பொருட்டு 1983 ஆம் ஆண்டில் கட்டப்பட்டுள்ளது. குண்டாறு ஒரு இயற்கை நீர்த்தேக்கமாக அமைந்துள்ளது. இந்த நீர்த்தேக்கத்தின் நீளம் 389 மீட்டராகவும், உயரம் 36.10 மீட்டராகவும் அமைந்துள்ளது. இந்த நீர்த்தேக்கமானது ஒரு நடுத்தரப் பாசனத் திட்டமாகும். இந்த நீர்த்தேக்கத்தின் கட்டுமானப் பணிகளானது 1979 ஆம் ஆண்டு தொடங்கி 1983 ஆம் ஆண்டு நிறைவு பெற்றது. இந்த நீர்த்தேக்கத்தின் கன அளவு 25 மில்லியன் கன அடி ஆகும்.
# நெய்யருவி

**நெய்யருவி** (Neyyaruvi) என்பது தென்காசி மாவட்டம் செங்கோட்டைக்கு அருகில் குண்டாறு அணையின் மேலாக உள்ள பல்வேறு அருவிகளில் பொதுமக்கள் குளிக்க அனுமதியுள்ள ஒரு அருவியாகும். தென்காசியிலிருந்து 14 கி.மீ தொலைவில் இருக்கும் குண்டாறு அணைக்கட்டுக்கு மேலே 1.5 கி.மீ. அடுத்தும் செங்கோட்டையிலிருந்து 6 கி.மீ தொலைவிலும் உள்ளது. குண்டாறு அணைக்கு மேல் பல இடங்களில் தனியாருக்கு சொந்தமான அருவிகள் உள்ளன.  
குண்டாறு நீர்தேக்கத்திற்கு இந்த அருவியை முக்கிய நீராதாரமாகும். மேற்கு மலைத்தொடரின் அடிவாரத்தில் மிகவும் பிரபலமான குற்றாலத்தின் அருகில் அமைந்திருந்தாலும் இந்த அருவிக்கு செல்லும் பாதை கரடு முரடாக இருப்பதால் மக்கள் நடமாட்டம் குறைவாக இருக்கும் என்பது குறிப்பிடத்தக்கது.
# திருநல்லூர் பஞ்சவர்ணேசுவரர் கோயில்

**திருநல்லூர் பஞ்சவர்ணேசுவரர் கோயில்** (*Nallur Kalyanasundaresar Temple*) தமிழ்நாட்டில் தஞ்சாவூர்-கும்பகோணம் சாலையில் உள்ள, சம்பந்தர், அப்பர் பாடல் பெற்ற, காவிரி தென்கரைத் தலங்களில் உள்ள 20-ஆவது சிவத்தலமாகும்.
# திருநல்லூர் பஞ்சவர்ணேசுவரர் கோயில்

## மூலவர் சிறப்புகள்

இங்கு சுயம்புவாகத் தோன்றிய மூலவர் ஒவ்வொரு நாளும் ஐந்து நிறங்களில் வெவ்வேறு வேளைகளில் காட்சி தருகிறார். தாமிரம், இளஞ்சிவப்பு, பொன்னிறம், உருகிய தங்கம், நவரத்தின பச்சை என மாறிமாறி காட்சி அளிப்பதால் பஞ்சலிங்கேசர் என அழைப்பார்கள். இங்குதான் இறைவன், திருநாவுக்கரசருக்கு திருவடி சூட்டியதாக கருதப்படுகிறது. ஆதலால் பெருமாள் கோயிலைப் போல சடாரி வழக்கம் இங்கு உள்ளது. அமர்நீதி நாயனாரை சிவன் இத்தலத்தில் ஆட்கொண்டார். குந்திதேவி தன் தோசம் நீங்க இத்தலத்தில் நீராடினாள். அகத்தியருக்கு இறைவன் திருமணக்காட்சியைக் காட்டியருளினார். அவர் தரிசித்த திருமணக்கோல மூர்த்தியை மூலவரின் பின்புறத்தில் காணலாம்.
# திருநல்லூர் பஞ்சவர்ணேசுவரர் கோயில்

## தல சிறப்புகள்

ஆதிசேசனுக்கும் வாயுபகவானுக்கும் நடந்த சண்டையின்போது கயிலை மலையிலிருந்து வாயுவால் தூக்கி எறியப்பட்ட இரு சிகரங்களில் ஒன்று இத்தலம். (மற்றது ஆவூர்). இச்சிகரத்தில் இறைவன் எழுந்தருளியுள்ளார். திருவாருரில் தற்போது வீற்றிருக்கும் தியாகராஜ பெருமானை, முசுகுந்தன் இந்திரனிடம் இருந்து பெற்று இறைவனின் அருளின்படி இத்தலத்தில் மூன்று நாட்கள் வைத்து பூசை செய்து திருவாரூரில் பிரதிஷ்டை செய்தார். திருவண்டுதுறை வண்டுறைநாதர் கோயில் தல வரலாற்றில் இவ்வரலாறு கூறப்படுகிறது.
# திருநல்லூர் பஞ்சவர்ணேசுவரர் கோயில்

## கோயில் அமைப்பு

கோட்செங்கணாரின் மாடக்கோவிலாகும். கோயிலுக்கு முன்பாக குளம் உள்ளது. ஐந்து நிலைகளையுடைய ராஜகோபுரத்தைக் கடந்து உள்ளே செல்லும்போது கொடி மரம் உள்ளது. அதில் விநாயகர் உள்ளார். அடுத்து, பலிபீடமும் நந்தி மண்டபமும் உள்ளன. அடுத்து ஒரு கோபுரம் உள்ளது. வெளிச்சுற்றில் நந்தவனம், மடப்பள்ளி, அஷ்டபுஜ மகாகாளியம்மன் சன்னதி, விநாயகர், நடராசர் சன்னதி ஆகிய சன்னதிகள் உள்ளன. திருச்சுற்றில் 63 நாயன்மார்கள், கன்னி விநாயகர், முகுசுந்த லிங்கம், சங்குகர்ண லிங்கம், சுமதி லிங்கம், வருண லிங்கம், விஷ்ணு லிங்கம், பிரம லிங்கம் ஆகிய சிற்பங்கள் உள்ளன. தொடர்ந்து நடராஜர், பைரவர், சனீஸ்வரர், சூரியன், சந்திரன், மகாலிங்கம், பானலிங்கம், ஜுரஹரேஸ்வரர், ஜுரஹரேஸ்வரியைக் காணலாம். கோஷ்டத்தில் தட்சிணாமூர்த்தி, உச்சிஷ்ட கணபதி, கைலாய கணபதி, ஞான தட்சிணாமூர்த்தி ஆகியோர் உள்ளனர். திருச்சுற்று மண்டத்தில் உமாமகேசுவரர், சங்கர நாராயணர், லிங்கோத்பவர், சுஹாசனர், நடராஜர், ரிஷபாரூடர் உள்ளிட்ட சுதைச் சிற்பங்கள் காணப்படுகின்றன. மூலவர் கல்யாணசுந்தரரேஸ்வரர் கட்டுமலை மீது, கிழக்கு நோக்கிய சன்னதியில் உள்ளார். அவருக்கு எதிரே பலிபீடமும், நந்தியும் உள்ளன. அருகே கணபதி உள்ளார். மூலவருக்குப் பின்புறம் அகத்தியருக்குத் திருமணக்கோலம் காட்டிய கல்யாணசுந்தரர் சுதை வடிவில் உள்ளார். மூலவர் சன்னதிக்குச் செல்லும் வாயிலின் பக்கத்தில் அம்மன் சன்னதி, தெற்கு நோக்கிய நிலையில் உள்ளது. அடுத்து முருகன் வள்ளி தெய்வானையுடன் உள்ளார். அருகில் பள்ளியறை உள்ளது.
# திருநல்லூர் பஞ்சவர்ணேசுவரர் கோயில்

## சப்தஸ்தானம்

திருநல்லூர் சப்தஸ்தானத்தில் இடம் பெறும் ஏழூர்த்தலங்கள் திருநல்லூர், கோவிந்தக்குடி, ஆவூர், மாளிகைத்திடல், மட்டியான்திடல், பாபநாசம், திருப்பாலைத்துறை ஆகிய தலங்களாகும்.
# திருநல்லூர் பஞ்சவர்ணேசுவரர் கோயில்

## அமர்நீதி நாயனார் மடம்

அமர்நீதி நாயனார் தமது தலமாகிய பழையாறையிலிருந்து இங்கு குடிபுகுந்து திருமடம் உருவாக்கி, அடியார்களுக்கு அமுதூட்டியும், திருவிழாச் சேவித்தும் வாழ்ந்தனர். அவரது திருமடம் கோவிலுக்கு வெளியே குளத்தின் தென்மேலைக்கரையில் சிதிலமடைந்த நிலையில் இப்போதும் உள்ளது. இதனைச் செப்பனிட்டுக் காத்துப் போற்றல் சைவர்களின் முக்கியக் கடமையாகும்.
# திருநல்லூர் பஞ்சவர்ணேசுவரர் கோயில்

## திருத்தலப் பாடல்கள்

இத்தலம் பற்றிய தேவாரப் பதிகங்கள் சிலவற்றைக் கீழே காணலாம்:  
திருஞானசம்பந்தர் பாடிய பதிகம்  
<blockquote>
*கொட்டும் பறைசீராற் குழும அனலேந்தி*  
*நட்டம் பயின்றாடும் நல்லூர்ப் பெருமானை *  
*முட்டின் றிருபோதும் முனியா தெழுந்தன்பு *  
*பட்ட மனத்தார்கள் அறியார் பாவமே.*  
*பெண்ணமருந் திருமேனி யுடையீர்பிறங்கு சடைதாழப்*  
*பண்ணமரும் நான்மறையே பாடியாடல் பயில்கின்றீர்*  
*திண்ணமரும் பைம்பொழிலும் வயலுஞ்சூழ்ந்த திருநல்லூர்*  
*மண்ணமருங் கோயிலே கோயிலாக மகிழ்ந்தீரே.*.
</blockquote>  
திருநாவுக்கரசர் பாடிய பதிகம்  
<blockquote>
*அந்திவட் டத்திங்கட் கண்ணியன் ஐயா றமர்ந்துவந்தென்*  
*புந்திவட் டத்திடைப் புக்குநின் றானையும் பொய்யென்பனோ *  
*சிந்திவட் டச்சடைக் கற்றை யலம்பச் சிறிதலர்ந்த *  
*நந்திவட் டத்தொடு கொன்றை வளாவிய நம்பனையே.*  
*நினைந்துருகும் அடியாரை நைய வைத்தார் நில்லாமே தீவினைகள் நீங்க வைத்தார்*  
*சினந்திருகு களிற்றுரிவைப் போர்வை வைத்தார் செழுமதியின் தளிர்வைத்தார் சிறந்து வானோர்*  
*இனந்துருவி மணிமகுடத் தேறத் துற்ற இனமலர்கள் போதவிழ்ந்து மதுவாய்ப் பில்கி*  
*நனைந்தனைய திருவடியென் றலைமேல் வைத்தார் நல்லூரெம் பெருமானார் நல்ல வாறே.*.
</blockquote>
# என்றி மார்சு

**என்றி மார்சு** (Henry Thomas Marsh 5 மார்ச்சு 1950)) இலண்டனில் வாழ்ந்து வரும் ஒரு நரம்பியல் அறுவை மருத்துவர் ஆவார். இருபது ஆண்டுகள் இலண்டன் செயின்ட் ஜார்ஜ் மருத்துவமனையில் மூளை அறுவைப் பிரிவில் பணி செய்து 2015 இல் ஒய்வு பெற்றார்.
**அவர்கள் கைகளில் உங்கள் உயிர்** என்னும் நிகழ்ச்சியை பிபிசி ஆவணப்படத்தில் நடத்தினார். உக்ரேய்ன் மற்றும் நேபாளம் ஆகிய நாடுகளின் மருத்துவமனைகளில் தம் மருத்துவ ஆலோசனைகளை வழங்கி வருகிறார்.
வாழ்க்கை, இறப்பு, மூளை அறுவை சிகிச்சை என்ற ஒரு நூலையும் அவரது வாழ்க்கை நினைவுகள் கொண்ட மற்றொரு நூலையும் எழுதி வெளியிட்டார்.
கேட் பாக்சு என்ற அவருடைய இரண்டாம் மனைவியுடன் இலண்டனில் வாழ்ந்து வருகிறார்.
# கிசா - 14 (நெல்)

**கிசா - 14** (*Giza-14*) என்பது; 1978 ஆம் ஆண்டு அறிமுகப்படுத்தப்பட்ட, புதிய, மத்தியகால, மற்றும் நீண்டகால நெல் வகையாகும். ஆகத்து - செப்டம்பர் மாதம் வரையிலான சம்பா பட்டத்திற்கு ஏற்றதாக கருதப்படும் இது, 140 - 150 நாட்களில் அறுவடைக்கு வரக்கூடியது. கிசா - 4 (*Giza-4*) எனும் நெல் வகையிலிருந்து தெரிவுசெய்து உருவாக்கப்பட்ட இந்நெல் வகை, மலை நெல் நீர்ப்பாசன முறையில் நன்கு சாகுபடி செய்யப்படுகிறது.  
90 - 95 சென்டிமீட்டர் (*90-95 cm*), அரைக்குள்ளப் பயிராக வளரக்கூடிய இந்த நெற்பயிரின் தானியமணிகள், குட்டையாக தடித்தும், சற்று கடினமாகவும் உள்ளது. இதன் அரிசி சமைக்க தரமாக இருப்பதாக கூறப்படும் இவ்வகை நெல், வடஇந்தியப் பகுதியான சம்மு காசுமீர் பகுதியில் பெரும்பான்மையாக பயிரிடப்படுகின்றது.
# விக்கிப்பீடியா:Statistics/weekly/16-Jul-2017
# கசடதபற (சிற்றிதழ்)

**கசடதபற** என்பது 1970 ஆம் ஆண்டு தொடங்கி மூன்றாண்டுகள் வெளிவந்த ஒரு இலக்கிய சிற்றிதழாகும். அது கலை, இலக்கியம், விமர்சனம், சிற்பம், ஓவியம் என்று முக்கியமாகக் கொண்டு செயல்பட்டது. இலக்கியத்தில் ஈடுபாடு கொண்ட ஏழு அல்லது எட்டு நபர்கள் ஒன்றாக சேர்ந்து எல்லா வேலைகளையும் பார்த்துக் கொண்டார்கள். கசடதபற இதழானது சிறுகதைகள், புதுக்கவிதைகள், இலக்கிய விமர்சனக் கட்டுரைகளுடன் இலக்கிய நடப்புகள் பற்றிய கட்டுரைகளையும் வெளியிட்டு வந்தது. அதுபோல், தமிழ்நாட்டு ஓவியர்களின் சித்திரங்களைத் தொடர்ந்து வெளியிட்டது.  
*முப்பதாண்டுகளுக்குப் பிறகு, கசடதபற ஏடுகளைப் புரட்டிப் பார்க்கையில், அதில் கழிப்பதற்கு அதிகமாக ஒன்றுமில்லை* என்று சா. கந்தசாமி அவர்கள் கூறியுள்ளார். *கசடதபறவின் விழுமிய நோக்கங்களையும், அதில் இடம் பெற்ற எழுத்துக்களையும் மறுபதிப்பு செய்வதும், இலக்கியத்தை முன்னெடுத்துச் செல்லும் அவாவும் எழுத்தாளர்களுக்கு உந்து சக்தியாக இருக்கும்* என்று எம். நந்தன் அவர்கள் கூறியுள்ளார்.
# கசடதபற (சிற்றிதழ்)

## வரலாறு

நடை காலாண்டிதழுடன் தொடர்புடைய இளைஞர்கள் சிலர் சொந்தமாக ஒரு இதழைத் துவக்கியபோது, அதற்கு முற்றிலும் புதுமையானபுரட்சிகரமான-ஒரு பெயராக கசடதபற என்பதைத் தேர்ந்தெடுத்தார்கள். 1970 அக்டோபரில் பெரிய அளவில் ( க. நா. சு. நடத்திய இலக்கிய வட்டம் அளவில் , 16 பக்கங்கள் கொண்ட ‘கசடதபற'வின் முதல் இதழ் வெளிவந்தது. விலை 30 காசு.  
இதழில் ‘கசடதபற’ - ஒரு வல்லின மாத ஏடு. 'கோபம் கொண்ட இளைஞர்கள்' என்ற வாசகங்கள் இடம்பெற்றன. வாளும் கேடயமும் ஏந்திய ஒரு போர் வீரனின் (இந்திய மரபு) ஓவியத்தைத் தங்கள் பத்திரிகையின் நிரந்தரச் சின்னமாகப் பொறித்தார்கள்.  
இந்த இதழுக்கு நா. கிருஷ்ணமூர்த்தி ஆசிரியராகவும், என். மகா கணபதி வெளியீட்டாளார் ஆகவும் செயலாற்றினர். ‘கசடதபற’ வுக்கு ஞானக்கூத்தன், சா. கந்தசாமி, ஆர். சுவாமிநாதன் (ஐராவதம்), ந. முத்துசாமி, ராமகிருஷ்ணன், அசோகமித்திரன் முதலியவர்கள் ஊக்கத்தோடும் உற்சாகத்துடனும் படைப்புகளை எழுதி வளர்த்தனர்.
# கசடதபற (சிற்றிதழ்)

## படைப்புகள்

புதுமையான சிறுகதைகள், புதுக் கவிதைகள், மொழிபெயர்ப்புக் கதைகள், இலக்கிய விமர்சனம், புதிய புத்தகங்கள் பற்றிய விரிவான மதிப்புரைகள், சோதனை ரீதியான நாடகங்கள் (ந. முத்துசாமி, இந்திரா பார்த்தசாரதி எழுதியவை). நாடகக்கலை, ஓவியக்கலை, கூத்து பற்றிய கட்டுரைகள், மொழிபெயர்ப்புக் கவிதைகள் இப்படிப் பலவற்றையும் கசட தபற வெளியிட்டது. ‘கசடதபற' வைச் சேர்ந்தவர்களைத் தவிர, நகுலன், ஆர். இராஜேந்திரசோழன், பாலகுமாரன், கல்யாண்ஜி, இந்திரா பார்த்தசாரதி முதலியோரும் கதைகள் எழுதியிருக்கிறார்கள். கி. அ. சச்சிதானந்தம், வெ. சாமிநாதன், தர்மு அரூப் சிவராம், எஸ். கோபாலி போன்றவர்கள் கட்டுரைகள் எழுதியுள்ளனர். க. நா. சுப்பிரமணியம் சில கவிதைகள், கதை- கட்டுரைகள் எழுதியிருக்கிறார்.  
ஓவியர்கள் கே. எம். ஆதிமூலம், பாஸ்கரன், பி. கிருஷ்ணமூர்த்தி, கே. தாமோதரன், டி. கே. பத்மினி, எஸ். வைதீஸ்வரன், சிதம்பரகிருஷ்ணன் முதலியவர்களது ஓவியங்களை கசடதபற வெளியிட்டது. ஓவியம் பற்றிய கட்டுரைகளும் அவ்வப்போது வெளியாயின.  
கசடதபற இதழானது கவிதைக்கு நிறைய பணியாற்றியுள்ளது. ஞானக்கூத்தன், பாலகுமாரன், கோ. ராஜாராம், எஸ். வைதீஸ்வரன், கலாப்ரியா, சச்சிதானந்தம், தருமு சிவராம், நீலமணி, கல்யாண்ஜி, ஆத்மாநாம், நா. ஜெயராமன், மகாகணபதி மற்றும் பலர் இதில் கவிதைகள் எழுதியுள்ளனர். புதுக்கவிதை பற்றிய சார்வாகன் கட்டுரை விசேஷமாகக் குறிப்பிடத் தகுந்தது.  
நோபல் பரிசு பெற்ற ரஷ்ய எழுத்தாளர் ஸோல்ஸனிட்ஸினின் நோபல் உரை (14 பக்கங்கள் ) 26-ம் இதழ், நவம்பர் 1972, ஸோல்ஸெனிட்ஸின் ஒரு பரிசீலனை ( எஸ். வி. ராஜதுரை ), ஜீன் பால்சார்த்தருடன் ஒரு பேட்டி மற்றும் கான்ஸர் வார்டு (ராஜதுரை ) புனிதஜெனே (தர்மு அரூப் சிவராம் ) ஆகிய கட்டுரைகளும் முக்கியமானவை.  
‘கசடதபற'வின் 17-18வது இதழ் (1972 மார்ச்- ஏப்ரல் ஒரே இதழ்) க. நா. சு. சிறப்பிதழாக வந்தது. க. நா. சு. பற்றிய பல கட்டுரைகளுடன் க. நா. சு. வின் படைப்புகளும் அதில் இடம் பெற்றன. 13-வது இதழ் நாடகச் சிறப்பிதழாக வந்தது. இந்திரா பார்த்தசாரதியின் நாடகம் 'மழை' முழுமையாக அதில் வெளியானது. அந்த இதழிலிருந்து பத்திரிகையின் அளவும் மாறுதல் பெற்றது. சற்றே சுருங்கிய வடிவில் ( ‘கணையாழி' அளவில்) வெளிவரலாயிற்று. 25வது இதழ் சிறப்புத் தயாரிப்பு. அதிகப் பக்கங்கள், கவிதைகள், கதைகள், சித்திரங்கள் மிகுதியாக இடம் பெற்றன.  
கசடதபறவின் ஒவ்வொரு இதழிலும் அக்கம் பக்கம் என்ற பகுதி உண்டு. அக்கப்போர், தாக்குதல், தாக்குதலுக்குப் பதில், சூடும் சுவையும் கலந்த அபிப்பிராயங்கள், தகவல்கள், இதில் வெளிவந்து கொண்டிருந்தன.
# கசடதபற (சிற்றிதழ்)

## நிறுத்தம்

கசடதபற, 32 இதழ்களுக்குப் பிறகு, 1973 சூன்- சூலை என்று குறிப்பிட்டு, சிதம்பர கிருஷ்ணன் ஓவியம் ஒரு பக்கமும் ஒரு அறிவிப்பை மறுபக்கமும் அச்சிட்ட ஒரு தாளை அனைவருக்கும் அனுப்பியது. அதில் தனது வெளியீட்டை நிறுத்திக் கொள்வதாக அறிவித்தது.  
சிறிது கால இடைவெளிக்குப் பிறகு மீண்டும் ‘கசடதபற'வைக் கொண்டு வரும் முயற்சி மேற்கொள்ளப்பட்டது. சிறிய அளவில், குறைந்த பக்கங்களோடு, சில இதழ்கள் வரவும் செய்தன. சீக்கிரமே அம் முயற்சியும் கைவிடப்பட்டது.
# கேட் பாக்சு

**கேட் பாக்சு** (Kate Fox) என்பவர் இலண்டனில் வாழ்ந்து வரும் சமூக மாந்தவியலாளர் ஆவார். சமூகப் பிரச்சினைகள் ஆராய்ச்சி மையத்தின் இணை இயக்குநரும், பண்பாட்டு ஆய்வு நிறுவனத்தின் மதிப்புறு உறுப்பினரும் ஆவார்.
இந்தப் பெண்மணி பல நூல்களை எழுதியுள்ளார்.
# கேட் பாக்சு

## இளமைக் காலம்

கேட் பாக்சுவின் தகப்பனார் ராபின் பாக்சு ஆவார்.அவரும் ஒரு மாந்தவியலாளர். கேட் பாக்சு தமது இளம் அகவையில் ஐக்கிய இராச்சியத்திலும், அமெரிக்காவிலும், பிரான்சிலும், அயர்லாந்திலும் வளர்ந்தார். கேம்பிரிட்ச் பல்கலைக் கழகத்தில் மாந்தவியலும் மெய்யியலும் பயின்றார்.
# கேட் பாக்சு

## ஆய்வுப்பணிகள்

ஆங்கிலேயர்களின் புரிந்து கொள்ள முடியாத நடத்தைகள், நம்பிக்கைகள், பழக்க வழக்கங்கள், நாகரிகம், பண்பாடுகள் முதலியன பற்றி ஆய்வுகள் செய்து தமது நூலில் எழுதியுள்ளார். ஆங்கிலேயர்களின் மது அருந்தும் பழக்கத்தைப் பற்றியும் நூல்
எழுதியுள்ளார்.
ஆண் பெண் உறவு, இளைஞர்களின் இற்றைக் கால பழக்கங்கள்,கனவுகள், கைபேசி
குதிரைப் பந்தயத் தீங்குகள் ஆகியன குறித்து எழுதியும் பேசியும் வருகிறார்.
சைக்காலஜிஸ்ட் என்னும் இதழில் பத்தி எழுத்தாளராக இருக்கிறார்.
# கேட் பாக்சு

## குடும்பம்

கேட் பாக்சுவின் கணவர் என்றி மார்சு என்னும் நரம்பியல் அறுவை மருத்துவர் ஆவார்.
# வச்சநாவிக் குடும்பம்

**வச்சநாவிக் குடும்பம்** (தாவரவியல் பெயர்: *Ranunculaceae*, *இரனன்குலேசியே*) இரட்டைவிதையிலைத் தாவரக் குடும்பமாகும். இது 700க்கும் மேற்பட்ட இனங்களைக் கொண்டது. மிதவெப்ப மண்டலத்திலே, முக்கியமாக வடகேரளத்தின் நெடுகிலும் பரவியுள்ளது. இந்தியாவிலே பெரும்பாலும் இமயத்திலே காணப்படுகிறது. இக்குடும்பத்துச் செடிகள் பெரும்பாலும் பலபருவச் சிறுசெடிகள். சில ஒரு பருவம் வாழ்வன. மிகச் சில செடிகளும் கொடிகளும், இரண்டொரு சிறு மரமும் உண்டு.
# வச்சநாவிக் குடும்பம்

## வேர்

விதை முளைக்கும்போது உண்டாகும் முதல் வேராகிய ஆணி வேர் மிக விரைவில் பட்டுப்போகும். பிறகு தண்டிலிருந்து இடம் மாறியுண்டாகும் ஒட்டுவேர்கள் வளரும். பல செடிகளிலே இந்த ஒட்டுவேர்களில் செடிக்கு வேண்டிய உணவுப்பொருள்கள் சேகரிக்கப்பட்டு, அவை கிழங்கு வடிவில் இருக்கும்.
# வச்சநாவிக் குடும்பம்

## தண்டு

பெரும்பாலானவற்றுள் தரைக்குக் கீழே மட்டத்தண்டு உண்டாகும். இது இணைத்தண்டு வகையினது. தண்டின் நுனிக் குருத்து ஓராண்டில் தரைக்குமேல் பூக்கொத்தாக வளர்ந்து கனியுண்டான பிறகு மடிந்துவிடும். அடுத்த ஆண்டில் தரைக்கீழ்த் தண்டின் நுனியருகிலிருக்கும் ஓர் இலையின் கக்கத்திலிருந்து ஒரு குருத்துப் புதிய தண்டாக முன்னுக்கு வளர்ந்து, அது தன் முறையில் பூத்தண்டாக வளர்ந்து முடிவடையும். இவ்வாறு தரையின் கீழே வளர்ந்து செல்லும் தண்டு பல குருத்துக்களின் வளர்ச்சியில் அமைவதாகும் தரைக் கீழ்த்தண்டு பெரும்பாலானவற்றுள் மிகக் குட்டையாக வேரின் அடியில் நெருங்கி வளர்ந்து நின்று வேரோடு வேராகக் காணும். இவ்வித வேரின் அடியிலுள்ள குட்டைத்தண்டு **வேர்த்தண்டு** எனப்படும். இது பல பருவங்களுக்கு நிலைத்திருக்கும். இதனின்றும் புதிய தண்டுக்கிளைகள் தரைக்குமேல் வளர்ந்து இலைகளையும் பூக்களையும் கொண்டு நிற்கும்.
# வச்சநாவிக் குடும்பம்

## இலை

பெரும்பாலானவற்றுள் இலைகள் மாற்றொழுங்கில் பொருந்தியிருக்கும். சிலவற்றில் எதிரொழுங்கில் இருப்பதுண்டு. சிறுசெடிகள் பலவற்றுள் இலைகள் அடித்தண்டிலைகளாக அடுக்கியிருக்கும். பெரும்பாலானவற்றுள் இலைகள் பல பிரிவுகள் உள்ள தனியிலைகளாகவும் சிற்றிலைகள் உள்ள கூட்டிலைகளாகவும் இருக்கும். சிலவற்றுள் பிரிவில்லாத முழு இலையாக இருக்கும். **க்ளெமாட்டிஸ்** என்னும் ஒரு சாதி இலைகள் முழு இலைகளாக இருப்பதோடு, அவற்றின் காம்பு நீண்டு பற்றுக்கம்பி போல வேறு ஆதாரங்களுக்குச் சுற்றிக்கொண்டு கொடி மேலே ஏறிப்படர்வதற்கு உதவும்.
# வச்சநாவிக் குடும்பம்

## பூ

பூக்கள் சிலவற்றுள் தண்டின் நுனியில் தனிப்பூக்களாக இருக்கும். சிலவற்றுள் **சைம்** என்னும் வளராநுனி மஞ்சரிகளாக இருக்கும். பூக்கள் ஒழுங்கான அமைப்புள்ளவை. பூக்காம்பின் முனையாகிய ஆதானம் சிறிதளவோ, பெரிதளவோ நீண்டிருக்கும். அதன்மேல் பூவின் உறுப்புக்கள் வளர்ந்திருக்கும். சிலவற்றில் இவ்வுறுப்புக்கள் திருகலாக அமைந்திருக்கும். சிலவற்றுள் இவை வட்டங்களாக இருக்கும். பலவற்றில் பூக்கள் ஒழுங்கானவை இருபாலின. சூலகம் மேலும் மற்ற உறுப்புக்கள் சூலகம் கீழும் அமைந்திருக்கும்.
# வச்சநாவிக் குடும்பம்

## இதழ்கள்

சிலவற்றில் பல இதழ்கள் திருகலாகப் பொருந்தியிருக்கும். அவையெல்லாம் அகவிதழ்போலப் பெரியனவாகவும் நிறமுள்ளவையாகவும் வளர்ந்திருக்கும். சிலவற்றில் புறவிதழ் வட்டமும் அகவிதழ் வட்டமும் காணப்படும். அகவிதழ் வட்டத்திற்கு மேலேயும் கேசரங்களுக்குக் கீழேயும் உள்ள இடத்திலே **பூந்தேன் சுரப்பிகள்** வளர்ந்திருக்கும். இவை அகவிதழ்களின் மாறுபாடுகள் எனக் கருதப்படும்.
# வச்சநாவிக் குடும்பம்

## சூலகம்

சூலிலைகள் பல இருக்கும். அவை தனித் தனியாகச் சூலகம் பிரிந்த நிலையில் ஆதானத்தின் மேல் வளர்ந்திருக்கும். ஒவ்வொரு சூலிலைக் குள்ளும் அடியினின்று வளரும் ஒரே சூல் இருக்கும் அல்லது சூலறை உண்டாவதற்குச் சூலிலையின் விளிம்புகள் இரண்டும் கூடும் அடிப்புறமாகிய கீழ்விளிம்புச் சேர்க்கைக்குப் பல சூல்கள் இரண்டு வரிசைகளில் பொருந்தியிருக்கும். சிலவற்றிலே சூலிலைகள் இணைந்து இருப்பதும் உண்டு.
# வச்சநாவிக் குடும்பம்

## கனி

பெரும்பாலானவற்றுள் கனி அக்கீன் என்னும் ஒரு விதையுள்ள வெடியாத உலர்கனியாக இருக்கும். சிலவற்றுள் ஒவ்வொரு தனிச் சூலிலையும் ஒரு **முண்டு(பாலிக்கிள்)** என்னும் கீழ்விளிம்பிலே வெடிக்கும் உலர் கனியாக இருப்பதுண்டு. மேலும் சிலவற்றுள் இவை சதைக்கனிகளாக வளரும். சிலவற்றுள் இணை சூலக, வெடிகனி ஆக இருக்கும்.